Täna hommikul käisin seenel, sain kukeseeni päris hulka, aga kaks kolmandikku juba vanaks läinud. Hiljaks jäänud selle asjaga. Muid seeni ei näinudki. Paar riisikat - need kõik ussipuru. Võiseeni ei näinud ühtegi. Tulin koju ja läksin mesilasse, viimased paar taru oli vaja veel lahti võtta. Sealt sai mett ka veel üksjagu. Nüüd on ring peal, tänavuaasta rohkem vurritamist ei tule õnneks enam. Juba isu sai väntamisest täis ka. Söödanõud panen homme kõigile peale. Sööta veel sisse valanud pole, aga  siis pole enam oodata ka midagi, kohe sööt sisse. Mina palju sööta ei anna, 5 kg suhkrut taru peale ja käib küll. Mett jätan tugevalt sisse, poolikuid kärgi ja haudme servades on ka mett. Alati on üle jäänud, kevadel olen hädas, et liiga palju söötnud.